CELEX: 32017R2308
Language: lt
Date: 2017-12-13 00:00:00
Title: 2017 m. gruodžio 13 d. Komisijos įgyvendinimo reglamentas (ES) 2017/2308 dėl leidimo naudoti Bacillus subtilis (DSM 5750) ir Bacillus licheniformis (DSM 5749) preparatą kaip žindomų paršelių pašarų priedą (leidimo turėtojas – „Chr. Hansen A/S“) (Tekstas svarbus EEE. )

14.12.2017   
               
               
                  LT
               
               
                  Europos Sąjungos oficialusis leidinys
               
               
                  L 331/19
               
            KOMISIJOS ĮGYVENDINIMO REGLAMENTAS (ES) 2017/2308
      2017 m. gruodžio 13 d.
      dėl leidimo naudoti Bacillus subtilis (DSM 5750) ir Bacillus licheniformis (DSM 5749) preparatą kaip žindomų paršelių pašarų priedą (leidimo turėtojas – „Chr. Hansen A/S“)
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
      kadangi:
      
                  (1)
               
               
                  Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. To reglamento 10 straipsnyje nustatyta, kad reikia iš naujo įvertinti priedus, kuriuos leidžiama naudoti remiantis Tarybos direktyva 70/524/EEB (2);
               
            
                  (2)
               
               
                  pagal Direktyvą 70/524/EEB neterminuotas leidimas naudoti Bacillus subtilis (DSM 5750) ir Bacillus licheniformis (DSM 5749) preparatą kaip penimųjų kiaulių ir paršelių pašarų priedą suteiktas Komisijos reglamentu (EB) Nr. 2148/2004 (3). Vėliau, vadovaujantis Reglamento (EB) Nr. 1831/2003 10 straipsnio 1 dalimi, šis preparatas įtrauktas į pašarų priedų registrą kaip esamas produktas. Šį preparatą buvo leista dešimt metų naudoti nujunkytiems paršeliams, penimosioms kiaulėms, penimiems veršeliams ir mėsiniams kalakutams Komisijos įgyvendinimo reglamentu (ES) 2017/447 (4);
               
            
                  (3)
               
               
                  vadovaujantis Reglamento (EB) Nr. 1831/2003 10 straipsnio 2 dalimi kartu su to reglamento 7 straipsniu, buvo pateiktas prašymas iš naujo įvertinti Bacillus subtilis (DSM 5750) ir Bacillus licheniformis (DSM 5749) preparatą kaip paršelių pašarų priedą. Prašyme taip pat prašoma įvertinti šio preparato naują paskirtį jį naudojant geriamajame vandenyje. Pareiškėjas paprašė tą priedą priskirti prie priedų kategorijos „zootechniniai priedai“. Kartu su prašymu pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
               
            
                  (4)
               
               
                  Europos maisto saugos tarnyba (toliau – Tarnyba) 2016 m. liepos 12 d. nuomonėje (5) padarė išvadą, kad siūlomomis naudojimo sąlygomis Bacillus subtilis (DSM 5750) ir Bacillus licheniformis (DSM 5749) preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba mano, kad šis priedas, naudojamas pašaruose ar geriamajame vandenyje, gali padidinti žindomų paršelių svorio prieaugį. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedų pašaruose analizės metodų taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;
               
            
                  (5)
               
               
                  
                     Bacillus subtilis (DSM 5750) ir Bacillus licheniformis (DSM 5749) preparato vertinimas rodo, kad Reglamento (EB) Nr. 1831/2003 5 straipsnyje numatytos leidimo suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą preparatą;
               
            
                  (6)
               
               
                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Leidimas
      Priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip gyvūnų pašaro priedą šio reglamento priede nustatytomis sąlygomis.
      2 straipsnis
      Įsigaliojimas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. gruodžio 13 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 268, 2003 10 18, p. 29.
      
      
         (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1).
      
         (3)  2004 m. gruodžio 16 d. Komisijos reglamentas (EB) Nr. 2148/2004 dėl nuolatinio ir laikino leidimo naudoti tam tikrus priedus ir dėl leidimo naudoti tam tikrus pašaruose jau leidžiamus priedus (OL L 370, 2004 12 17, p. 24).
      
         (4)  2017 m. kovo 14 d. Komisijos įgyvendinimo reglamentas (ES) 2017/447 dėl leidimo naudoti Bacillus subtilis (DSM 5750) ir Bacillus licheniformis (DSM 5749) preparatą kaip paršavedžių, nujunkytų paršelių, penimųjų kiaulių, penimų veršelių ir mėsinių kalakutų pašaro priedą ir kuriuo iš dalies keičiami reglamentai (EB) Nr. 1453/2004, (EB) Nr. 2148/2004 ir (EB) Nr. 600/2005 (leidimo turėtojas „Chr. Hansen A/S“) (OL L 69, 2017 3 15, p. 19).
      
         (5)  EFSA Journal 2016; 14(9):4558.
      
         PRIEDAS
         
                     Priedo identifikavimo numeris
                  
                  
                     Leidimo turėtojo pavadinimas
                  
                  
                     Priedas
                  
                  
                     Sudėtis, cheminė formulė, aprašymas, analizės metodas
                  
                  
                     Gyvūno rūšis arba kategorija
                  
                  
                     Didžiausias amžius
                  
                  
                     Mažiausias kiekis
                  
                  
                     Didžiausias kiekis
                  
                  
                     Mažiausias kiekis
                  
                  
                     Didžiausias kiekis
                  
                  
                     Kitos nuostatos
                  
                  
                     Leidimo galiojimo terminas
                  
               
                     KSV/kg visaverčio 12 % drėgnio pašaro
                  
                  
                     KSV/l geriamojo vandens
                  
               
                     
                        Zootechninių priedų kategorija. Funkcinė grupė: žarnyno floros stabilizatoriai
                     
                  
               
                     4b1700i
                  
                  
                     „Chr.Hansen A/S“
                  
                  
                     
                        Bacillus subtilis (DSM 5750) ir Bacillus licheniformis (DSM 5749)
                  
                  
                     
                        Priedo sudėtis
                     
                     
                        Bacillus subtilis (DSM 5750) ir Bacillus licheniformis (DSM 5749) preparatas, kurio sudėtyje yra ne mažiau kaip 3,2 × 1010 CFU/g priedo
                     (santykis 1:1)
                     Kieto pavidalo
                     
                        Veikliosios medžiagos apibūdinimas
                     
                     Gyvybingos Bacillus subtilis sporos
                     (DSM 5750) ir Bacillus licheniformis (DSM 5749)
                     
                        Analizės metodas
                         (1)
                     
                     
                        Bacillus subtilis (DSM 5750) ir Bacillus licheniformis (DSM 5749) identifikavimas ir skaičiavimas pašarų priede, premiksuose, pašaruose ir vandenyje:
                     
                                 —
                              
                              
                                 Identifikavimas: impulsinė lauko gelių elektroforezė (PFGE).
                              
                           
                                 —
                              
                              
                                 Skaičiavimas: paskleidimo ant plokštelės metodas naudojant triptono sojos agarą (EN 15784).
                              
                           
                  
                     Žindomi paršeliai
                  
                  
                     —
                  
                  
                     1,3 × 109
                     
                  
                  
                     —
                  
                  
                     6.5 × 108
                     
                  
                  
                     —
                  
                  
                     
                                 1.
                              
                              
                                 Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.
                              
                           
                                 2.
                              
                              
                                 Priedas gali būti naudojamas geriamajame vandenyje.
                              
                           
                                 3.
                              
                              
                                 Priedą naudojant geriamajame vandenyje turi būti užtikrinta, kad priedas visiškai vienodai pasklistų.
                              
                           
                                 4.
                              
                              
                                 Naudojimo instrukcijose nurodyti:
                                 „Priedu vienu metu šeriamos laktuojančios paršavedės ir žindomi paršeliai“
                              
                           
                                 5.
                              
                              
                                 Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos tokiomis procedūromis ir priemonėmis išvengti arba sumažinti iki minimumo neįmanoma, priedas ir premiksai naudojami dėvint asmenines apsaugos priemones, įskaitant kvėpavimo takų ir odos apsaugos priemones.
                              
                           
                  
                     2028 m. sausio 3 d.
                  
               
            (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports